ŽUPANIJSKI SUD U ZADRU
ULICA PLEMIĆA BORELLI 9
23000 Zadar

Matični broj: 	3142434										       		Šifra djelatnosti:     8423
OIB:					97465301721			 								Razdjel: 		              109
RKP broj: 	 	3496											           		Glava: 			 	      10965



O B R A Z L O Ž E N J E 

polugodišnjeg Izvještaja o izvršenju financijskog plana Županijskog suda u 

Zadru za razdoblje od 01.01. do 30.06.2026.

Temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) uz tablicu izvještaja o izvršenju polugodišnjeg financijskog plana za razdoblje od 01.01. do 30.06.2026. Županijski sud u Zadru izradio je Obrazloženje polugodišnjeg izvještaja o izvršenju financijskog plana.


Sažetak računa prihoda i rashoda i računa financiranja

Tekućim planom za 2026. ukupni prihodi planirani su u iznosu od 4.120.230,00 eura, planirani prihodi u potpunosti se odnose na prihode poslovanja, dok prihodi od prodaje nefinancijske imovine i primici od financijske imovine i zaduživanja u 2026. nisu planirani.

Iz tablice Sažetak računa prihoda i rashoda i računa financiranja proizlazi da ostvarenje/izvršenje prihoda u prvom polugodištu 2026. u odnosu na ostvarenje/izvršenje u prvom polugodištu 2025. iznosi 108,67%, dok ostvarenje/izvršenje u prvom polugodištu  2026. u odnosu na tekući plan za 2026. iznosi 37,12%.

Ukupni rashodi tekućim planom za 2026. planirani su u iznosu od 4.120.230,00 eura,  od čega se na rashode poslovanja odnosi iznos od 3.301.730,00 eura,  na rashode za nabavu nefinancijske imovine iznos od 818.500,00 eura, dok izdaci za financijsku imovinu i otplate zajmova  u 2026. nisu planirani.

Iz tablice Sažetak računa prihoda i rashoda i računa financiranja proizlazi da ostvarenje/izvršenje rashoda u prvom polugodištu 2026. u odnosu na ostvarenje/izvršenje u prvom polugodištu 2025. iznosi 108,57%, dok ostvarenje/izvršenje u prvom polugodištu 2026. u odnosu na tekući plan za 2026. iznosi 37,08%. 

Prijenos sredstava iz prethodne godine iskazan u sažetku računa financiranja iznosi 3.716,28 eura, uvećan za tekuće neto financiranje odnosno višak prihoda nad rashodima u iznosu od 1.417,61 eura, daje prijenos sredstva u sljedeće razdoblje u ukupnom iznosu od 5.133,89 eura, od čega se na: IF 31 odnosi iznos od 4.471,92 eura, a na IF 43 iznos od 661,97 eura. Struktura tekućeg neto financiranja se sastoji od IF 31 u iznosu od 1.417,61 eura.


Račun prihoda i rashoda
Izvještaj o prihodima i rashodima prema ekonomskoj klasifikaciji

Ukupni prihodi sastoje se isključivo od prihoda poslovanja, u prvom polugodištu 2026. ostvareni su u iznosu od 1.529.367,76 eura, a sastoje se od:
· skupine 66 prihoda od prodaje proizvoda i robe te pruženih usluga, prihoda od donacija te povrata po protestiranim jamstvima odnosno od pruženih usluga u iznosu od 1.417,61 eura (od preslika i najma prostora),
· skupine 67 prihoda iz nadležnog proračuna, a koji se sastoje od prihoda za financiranje rashoda poslovanja iz nadležnog proračuna u iznosu od 1.527.950,15 eura, dok prihodi za financiranje rashoda za nabavu nefinancijske imovine iz nadležnog proračuna u prvom polugodištu 2026. nisu ostvareni.
Prihodi iz skupine 64 koji se odnose na prihode od imovine (od kamata od depozita po viđenju), u prvom polugodištu 2026. nisu iskazani.

Indeks ostvarenje/izvršenje u prvom polugodištu 2026. u odnosu na ostvarenje/izvršenje u prvom polugodištu 2025. iznosi 108,67%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 37,12%.

Ukupni rashodi u prvom polugodištu 2026. izvršeni su u iznosu od 1.527.950,15 eura, a odnose se na rashode poslovanja, dok rashodi za nabavu nefinancijske imovine u prvom polugodištu 2026. nisu izvršavani.
	

Rashodi poslovanja odnose se na:
· skupinu 31 rashodi za zaposlene, a koji su u prvom polugodištu 2026. izvršeni u iznosu od 1.199.172,77 eura, a u strukturi rashoda poslovanja najzastupljeniji su sa 78,49% (u naravi se odnose na rashode za bruto plaće za redovan i prekovremeni rad, ostale rashode za zaposlene i doprinose za obvezno zdravstveno osiguranje). 

Unutar ove skupine rashoda najzastupljenija je podskupina 311 plaće u iznosu od 1.005.105,52 eura, uz napomenu da je Županijski sud u Zadru na dan 30. lipnja 2026. zapošljavao 56 zaposlenih.
Indeks ostvarenje/izvršenje u prvom polugodištu 2026. u odnosu na ostvaranje/izvršenje u prvom polugodištu 2025. iznosi 108,33%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 46,15%.

· skupinu 32 materijalni rashodi koji su u prvom polugodištu 2026. izvršeni u iznosu od 327.967,38 eura i čine 21,46% rashoda poslovanja, a sastoje se od: 321 - naknada troškova zaposlenima (službena putovanja i naknade za prijevoz, rad na terenu i odvojeni život koje su izvršene u iznosu od 18.687,38 eura, dok rashodi za stručno usavršavanje zaposlenih u prvom polugodištu 2026. nisu izvršavani), 322 - rashoda za materijal i energiju (uredski materijal i ostali materijalni rashodi, energija koja je najzastupljenija u ovoj podskupini rashoda sa iznosom od 38.060,00 eura, materijal i dijelovi za tekuće i investicijsko održavanje, s tim da u prvom polugodištu 2026. rashodi za sitni inventar i auto gume te službena, radna i zaštitna odjeća i obuća nisu izvršeni), 323 - rashoda za usluge (usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge te ostale usluge),  324 - naknada troškova osobama izvan radnog odnosa i 329 - ostalih nespomenutih rashoda poslovanja. 

Unutar skupine materijalnih rashoda najzastupljeniji su rashodi za: energiju u iznosu od 38.060,00 eura i intelektualne i osobne usluge u iznosu od 231.500,00 eura (usluge sudskih vještaka, tumača, usluge odvjetnika po službenoj dužnosti, usluge odvjetnika - okrivljenik oslobođen krivnje te ostale intelektualne i osobne usluge). 
Indeks ostvarenje/izvršenje u prvom polugodištu 2026. u odnosu na ostvarenje/izvršenje u prvom polugodištu 2025. iznosi 109,57%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 46,83%.

· skupinu 34 financijski rashodi, koji su u prvom polugodištu 2026. izvršeni u iznosu od 810,00 eura, u naravi se odnose na rashode za bankarske usluge i  usluge platnog prometa kod poslovne banke i Fina-e. Financijski rashodi čine 0,05% rashoda poslovanja. 

Indeks ostvarenje/izvršenje u prvom polugodištu 2026. u odnosu na ostvarenje/izvršenje u prvom polugodištu 2025. iznosi 75%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 39,32%.

Rashodi za nabavu nefinancijske imovine (razred 4) u prvom polugodištu 2026. nisu izvršavani, a planirani su na skupini 42 rashodi za nabavu proizvedene dugotrajne imovine u iznosu od 18.500,00 eura i i skupini 45 rashodi za dodatna ulaganja na nefinancijskoj imovini u iznosu od 800.000,00 eura.


Izvještaj o prihodima i rashodima prema izvorima financiranja

Prema izvorima financiranja struktura ostvarenih ukupnih prihoda u prvom polugodištu 2026. je sljedeća:
· opći prihodi i primici izvor financiranja IF – 11 čine 99,91% ukupnih prihoda, 
· vlastiti prihodi izvor financiranja IF – 31 čine 0,09% ukupnih prihoda,
· prihodi za posebne namjene izvor financiranja IF – 43 nisu iskazni

Ukupni rashodi u prvom polugodištu 2026. u potpunosti su izvršeni iz izvora financiranja IF – 11 opći prihodi i primici.


Izvještaj o rashodima prema funkcijskoj klasifikaciji

Na funkcijskoj klasifikaciji - 3 Javni red i sigurnost/0330 Sudovi u prvom polugodištu 2026. ukupni rashodi izvršeni su u iznosu od 1.527.950,15 eura. 

Indeks ostvarenje/izvršenje u prvom polugodištu 2026. u odnosu na ostvarenje/izvršenje u prvom polugodištu 2025. iznosi 108,57%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 37,08%.


Posebni dio planirano/izvršenje

Razdjel - 109 Ministarstvo pravosuđa, uprave i digitalne transformacije, Glava – 65 Županijski sudovi, RKP 3496 ŽUPANIJSKI SUD U ZADRU, rashodi iskazani u Programu – 2803 Vođenje sudskih postupaka i u Aktivnosti 638000 Vođenje sudskih postupaka iz nadležnosti županijskih sudova izvršeni su iz izvora financiranja opći prihodi i primici - IF 11 u iznosu od 1.527.950,15 eura odnosno 37,08% tekućeg plana 2026.



Broj: 17 Su –        /2026

U Zadru, 15. srpnja 2026.										



Predsjednik Županijskog suda u Zadru 

Ivan Marković

